ddrg/super_eurlex huggingface dataset:
Sporazum v obliki izmenjave pisem

med Evropsko skupnostjo in Republiko Tunizijo o uvoznem režimu za neprečiščen oljčno olje s poreklom iz Tunizije v Skupnost

A. Pismo Evropske skupnosti

Bruselj, 21.12.1999

Gospod,

v čast mi je sklicevati se na posvetovanja, ki so v skladu s členom 3(3) Protokola 1 k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani ter Republiko Tunizijo na drugi strani, potekala med tunizijskimi organi in Komisijo Evropskih skupnosti o uvoznem režimu za neprečiščeno oljčno olje s poreklom iz Tunizije.

Namen teh posvetovanj je bil ponovno preučiti položaj, da se določi režim od 1. januarja 2000.

Po posvetovanjih je bilo sklenjeno, da se obstoječi režim podaljša za eno leto pod enakimi pogoji, kakor sledi:

Carina 7,81 EUR za 100 kg se uporablja za uvoz v Skupnost med 1. januarjem in 31. decembrom 2000 do 46000 ton na tržno leto neprečiščenega oljčnega olja iz oznake KN 15091010 ali 15091090, ki je bilo v celoti pridobljeno v Tuniziji in neposredno prepeljano iz te države v Skupnost.

V vmesnem času se bo ponovna ocena položaja nadaljevala, da se določi režim od 1. januarja 2001.

Ta sporazum pogodbenice odobrijo v skladu s svojimi lastnimi postopki.

Hvaležen Vam bom, če boste potrdili, da se Vaša vlada strinja z vsebino tega pisma.

Sprejmite, Gospod, izraz mojega globokega spoštovanja.

V imenu Sveta Evropske unije

+++++ TIFF +++++

B. Pismo Vlade Republike Tunizije

Bruselj, 21.12.1999

Gospod,

V čast mi je bilo prejeti Vaše pismo z današnjim datumom, v katerem je zapisano:

"V čast mi je sklicevati se na posvetovanja, ki so v skladu s členom 3(3) Protokola 1 k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani ter Republiko Tunizijo na drugi strani, potekala med tunizijskimi organi in Komisijo Evropskih skupnosti o uvoznem režimu za neprečiščeno oljčno olje s poreklom iz Tunizije.

Namen teh posvetovanj je bil ponovno preučiti položaj, da se določi režim od 1. januarja 2000.

Po posvetovanjih je bilo sklenjeno, da se obstoječi režim podaljša za eno leto pod enakimi pogoji, kakor sledi:

Carina 7,81 EUR za 100 kg se uporablja za uvoz v Skupnost med 1. januarjem in 31. decembrom 2000 do 46000 ton na tržno leto neprečiščenega oljčnega olja iz oznake KN 1509 109010 ali 15091090, ki je bilo v celoti pridobljeno v Tuniziji in neposredno prepeljano iz te države v Skupnost.

V vmesnem času se bo ponovna ocena položaja nadaljevala, da se določi režim od 1. januarja 2001.

Ta sporazum pogodbenice odobrijo v skladu s svojimi lastnimi postopki.

Hvaležen Vam bom, če boste potrdili, da se Vaša vlada strinja z vsebino tega pisma."

V čast mi je potrditi, da se Vlada Republike Tunizije strinja.

Sprejmite, Gospod, izraz mojega globokega spoštovanja.

Za Vlado Republike Tunizije

+++++ TIFF +++++

--------------------------------------------------
PREVOD
Sporazuma o podalj šanju Sporazuma o znanstvenem in tehnolo škem sodelovanju med Evropsko
skupnostjo in vlado Zdru ženih dr žav Amerike
EVROPSKA SKUPNOST (v nadaljnjem besedilu „Skupnost “)
na eni strani in
VLADA ZDRU ŽENIH DR ŽAV AMERIKE
na drugi strani,
v nadaljevanju „pogodbenici “–
OB UPO ŠTEVANJU pomena znanosti in tehnologije za njun gospodarski in socialni razvoj,
OB SPOZNANJU, da Skupnost in Zdru žene dr žave Amerike izvajajo raziskave in tehnolo ške dejavnosti na
številnih podro čjih skupnega interesa ter da bo skupno sodelovanje v raziskovalnih in razvojnih dejavnostih
na osnovi vzajemnosti koristilo obema pogodbenicama,
OB UPO ŠTEVANJU Sporazuma o znanstvenem in tehnolo škem sodelovanju med Evropsko skupnostjo in
vlado Zdru ženih dr žav Amerike, podpisanega v Washingtonu 5. decembra 1997 in ki bo prenehal veljati
13. oktobra 2003,
VŽELJIpo razvijanju njunega sodelovanja na podro čju znanosti in tehnologije v formalnem okviru, vzpo-
stavljenem s Sporazumom –
STA SE DOGOVORILI O NASLEDNJEM:
Člen 1
Sporazum o znanstvenem in tehnolo škem sodelovanju med
Evropsko skupnostjo in vlado Zdru ženih dr žav Amerike,
podpisan v Washingtonu 5. decembra 1997 in ki bo prenehalveljati 13. oktobra 2003, se podalj ša za dodatno obdobje petih
let.
Člen 2
Ta sporazum za čne veljati z dnem, ko se pogodbenici pisno
uradno obvestita, da sta zaklju čili notranje postopke, potrebne
za za četek njegove veljavnosti.Člen 3
Ta sporazum je sestavljen v dveh izvodih v angle škem,
danskem, finskem, francoskem, gr škem, italijanskem, nem škem,
nizozemskem, poljskem, portugalskem, španskem in švedskem
jeziku, pri čemer je vsako od teh besedil enako verodostojno.
Za Evropsko skupnost Za vlado Zdru ženih
držav AmerikeSL 11.11.2004 Uradni list Evropske unije L 335/7
1.

Komisija Evropskih skupnosti (v nadaljevanju EK) in Office International des Épizooties (odslej imenovana OIE) se strinjata, da bosta zaradi lažje izvedbe posameznih nalog, ki so določene v ustreznih določbah Pogodbe o ustanovitvi Evropske skupnosti, zlasti člena 302, in Mednarodnega sporazuma za ustanovitev Office International des Épizooties, ki je bil podpisan v Parizu dne 25. januarja 1924, sodelovali in obveščali druga drugo od zadevah skupnega interesa.
Okvirna konvencija SZO o nadzoru tobaka (Verodostojno besedilo konvencije je sestavljeno v angleškem, francoskem in španskem jeziku in objavljeno v Uradnem listu Evropske unije)



Official Journal L 213 , 15/06/2004 P. 0009 - 0024



Okvirna konvencija SZO o nadzoru tobaka (1) (1) Verodostojno besedilo konvencije je sestavljeno v angleškem, francoskem in španskem jeziku in objavljeno v Uradnem listu Evropske unije . PRILOGA I Izjava Evropske skupnosti v skladu s členom 35(3) Okvirne konvencije SZO o nadzoru tobaka (1) (1) Verodostojno besedilo izjave je sestavljeno v angleškem, francoskem in španskem jeziku in objavljeno v Uradnem listu Evropske unije . PRILOGA II Izjava o razlagi, ki jo bo podala Skupnost (1) (1) Verodostojno besedilo izjave je sestavljeno v angleškem, francoskem in španskem jeziku in objavljeno v Uradnem listu Evropske unije .
Sporazum

v obliki izmenjave pisem med Evropsko skupnostjo in Urugvajem o spremembi ugodnosti na seznamih za Češko republiko, Republiko Estonijo, Republiko Ciper, Republiko Latvijo, Republiko Litvo, Republiko Madžarsko, Republiko Malto, Republiko Poljsko, Republiko Slovenijo in Slovaško republiko v okviru pristopa k Evropski skupnosti

A. Pismo Evropske skupnosti

Ženeva,

Spoštovani,

po začetku pogajanj na podlagi člena XXIV.6 in člena XXVIII GATT 1994 med Evropsko skupnostjo (ES) in Urugvajem o spremembi ugodnosti na seznamih za Češko republiko, Republiko Estonijo, Republiko Ciper, Republiko Latvijo, Republiko Litvo, Republiko Madžarsko, Republiko Malto, Republiko Poljsko, Republiko Slovenijo in Slovaško republiko v okviru njihovega pristopa k ES sta se ES in Urugvaj z namenom zaključka pogajanj, odprtih na podlagi uradnega obvestila ES z dne 19. januarja 2004 na podlagi člena XXIV.6 GATT, sporazumela o naslednjem:

ES na svoj seznam CLX za carinsko območje ES-25 uvrsti ugodnosti, ki jih je vseboval njen prejšnji seznam.

ES prilagodi opredelitev tarifne kvote ES 4000 ton za "Goveje meso "visoke kakovosti", sveže, ohlajeno ali zamrznjeno", ki je dodeljena Urugvaju.

Ta sporazum začne veljati na dan podpisa, po odobritvi obeh pogodbenic v skladu z njunimi postopki.

V imenu Evropske skupnosti

+++++ TIFF +++++

B. Pismo Urugvaja

Ženeva,

Spoštovani,

sklicujem se na vaše pismo, v katerem navajate:

"Po začetku pogajanj na podlagi člena XXIV.6 in člena XXVIII GATT 1994 med Evropsko skupnostjo (ES) in Urugvajem o spremembi ugodnosti na seznamih za Češko republiko, Republiko Estonijo, Republiko Ciper, Republiko Latvijo, Republiko Litvo, Republiko Madžarsko, Republiko Malto, Republiko Poljsko, Republiko Slovenijo in Slovaško republiko v okviru njihovega pristopa k ES sta se ES in Urugvaj z namenom zaključka pogajanj, odprtih na podlagi uradnega obvestila ES z dne 19. januarja 2004 na podlagi člena XXIV.6 GATT, sporazumela o naslednjem:

ES na svoj seznam CLX za carinsko območje ES-25 uvrsti ugodnosti, ki jih je vseboval njen prejšnji seznam.

ES prilagodi opredelitev tarifne kvote ES 4000 ton za "Goveje meso "visoke kakovosti", sveže, ohlajeno ali zamrznjeno", ki je dodeljena Urugvaju.

Ta sporazum začne veljati na dan podpisa, po odobritvi obeh pogodbenic v skladu z njunimi postopki".

V čast mi je izraziti soglasje moje vlade.

V imenu Urugvaja

+++++ TIFF +++++

--------------------------------------------------
Potrjeni zapisnik

med Evropsko skupnostjo in Kraljevino Tajsko

Pogajanja na podlagi člena XXVIII iz GATT 1994 o spremembi koncesij za perutnino, določenih v seznamu CXL ES, priloženem GATT 1994.

V pogajanjih med Evropsko skupnostjo (v nadaljnjem besedilu "ES") in Kraljevino Tajsko (v nadaljnjem besedilu "Tajska") v skladu s členom XXVIII iz GATT 1994 o spremembi koncesij za perutnino, določenih v seznamu CXL ES, priloženem Splošnemu sporazumu o carinah in trgovini 1994 (GATT 1994), sta delegaciji Komisije Evropskih skupnosti in Tajske dosegli sporazum, opisan spodaj.

1. Pogodbene carinske stopnje: pogodbena carinska stopnja za proizvod 02109020 (zdaj 02109939) je 1300 EUR/t, za proizvod 16023219 pa 1024 EUR/t.

2. Tarifne kvote: ES odpre naslednje letne tarifne kvote:

(a) za proizvod 02109020 ("soljen") kvoto 264245 ton, od katere se Tajski dodeli 92610 ton; tarifna stopnja v okviru kvote je 15,4 % ad valorem;

(b) za proizvod 16023219 ("kuhan") kvoto 250953 ton, od katere se Tajski dodeli 160033 ton; tarifna stopnja v okviru kvote je 8 % ad valorem.

3. Uvoz tarifnih kvot iz odstavka 2 se izvaja na podlagi potrdil o poreklu, ki jih na nediskriminatoren način izdajo pristojni organi na Tajskem.

4. Za koncesije iz tega sporazuma veljajo podrobnosti, dokončno dogovorjene v Razvojni agendi iz Dohe Svetovne trgovinske organizacije.

5. Velikosti kvot, dodeljenih državam, ki so zainteresirane kot največje dobaviteljice proizvodov in kot pomembne dobaviteljice proizvodov, so v skladu s splošnimi načeli člena XIII iz GATT. Koncesije, ki se določijo z uporabo navedenih načel, ne smejo biti manj ugodne kot tiste, ki so dogovorjene v tem sporazumu.

6. Obe strani se zavezujeta, da bosta v skladu s svojimi notranjimi postopki čim prej izvedli določbe tega sporazuma.

7. Na zahtevo katere koli od strank tega sporazuma se opravijo posvetovanja o izvedbi tega sporazuma.

V Bruslju, devetindvajsetega maja dva tisoč sedem.

Za Evropsko skupnost

+++++ TIFF +++++

Za Kraljevino Tajsko

+++++ TIFF +++++

--------------------------------------------------
Sklep Sveta

z dne 16. junija 2008

o sklenitvi Začasnega sporazuma o trgovini in trgovinskih zadevah med Evropsko skupnostjo na eni strani ter Bosno in Hercegovino na drugi strani

(2008/474/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim pododstavkom člena 300(2) in prvim stavkom člena 300(3) Pogodbe,

ob upoštevanju predloga Komisije,

ob upoštevanju naslednjega:

(1) Pred začetkom veljavnosti Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Bosno in Hercegovino na drugi strani, podpisanega v Luxembourgu dne 16. junija 2008, je treba odobriti Začasni sporazum o trgovini in trgovinskih zadevah med Evropsko skupnostjo na eni strani ter Bosno in Hercegovino na drugi strani (v nadaljevanju "Sporazum").

(2) Trgovinske določbe iz Sporazuma so izjemne narave, povezane s politiko, ki se izvaja v okviru stabilizacijsko-pridružitvenega procesa, in za Evropsko unijo ne bodo pomenile precedensa v trgovinski politiki Skupnosti v zvezi s tretjimi državami, razen z državami zahodnega Balkana.

(3) Zato je treba Sporazum podpisati in odobriti –

SKLENIL:

Člen 1

Začasni sporazum o trgovini in trgovinskih zadevah med Evropsko skupnostjo na eni strani ter Bosno in Hercegovino na drugi strani, priloge in protokoli, priloženi k temu sporazumu, ter skupne izjave in izjava Skupnosti, priložene k sklepni listini, se odobrijo v imenu Skupnosti.

Besedila, navedena v prvem odstavku, so priložena k temu sklepu.

Člen 2

Predsednik Sveta je pristojen za imenovanje oseb, pooblaščenih, da v imenu Skupnosti podpišejo Sporazum in deponirajo listino o odobritvi, predvideno v členu 58 Sporazuma.

V Luxembourgu, 16. junija 2008

Za Svet

Predsednik

D. Rupel

--------------------------------------------------
Protokol

ki spreminja prilogi I in II k Sporazumu med Evropsko skupnostjo in Kraljevino Maroko o nekaterih vidikih zračnih prevozov

EVROPSKA SKUPNOST

na eni strani in

KRALJEVINA MAROKO

na drugi strani,

v nadaljnjem besedilu "pogodbenici",

ob upoštevanju Sporazumov med Bolgarijo in Romunijo ter Kraljevino Maroko, podpisanih 14. oktobra 1966 v Rabatu oziroma 6. decembra 1971 v Bukarešti,

ob upoštevanju Sporazuma med Evropsko skupnostjo in Kraljevino Maroko o nekaterih vidikih zračnega prevoza, podpisanega 12. decembra 2006 v Bruslju (v nadaljnjem besedilu "horizontalni sporazum"),

ob upoštevanju pristopa Republike Bolgarije in Romunije k Evropski uniji in s tem k Skupnosti dne 1. januarja 2007 –

STA SE DOGOVORILI O NASLEDNJEM:

Člen 1

V točki (a) Priloge I k horizontalnemu sporazumu se dodajo naslednje določbe:

- "— Sporazum med Ljudsko republiko Bolgarijo in Kraljevino Maroko o zračnem prometu, podpisan 14. oktobra 1966 v Rabatu (v nadaljnjem besedilu "Sporazum med Marokom in Bolgarijo").

- — Sporazum med vlado Socialistične republike Romunije in vlado Kraljevine Maroko o zračnem prometu, podpisan 6. decembra 1971 v Bukarešti (v nadaljnjem besedilu ",Sporazum med Marokom in Romunijo"),

spremenjen z Memorandumom o soglasju, ki je bil podpisan 29. februarja 1996 v Rabatu."

Člen 2

Prilogi II k horizontalnemu sporazumu se dodajo naslednje določbe:

k točki (a) (Določitev s strani države članice):

- "— člen 3 Sporazuma med Marokom in Romunijo.";

k točki (b) (Zavrnitev, preklic, začasni odvzem ali omejitev pooblastil ali dovoljenj):

- "— člen 7 Sporazuma med Marokom in Bolgarijo,

- — člena 3 in 4 Sporazuma med Marokom in Romunijo.";

k točki (c) (Predpisani nadzor):

- "— člen 8 Sporazuma med Marokom in Bolgarijo.";

k točki (d) (Obdavčitev letalskega goriva):

- "— člen 3 Sporazuma med Marokom in Bolgarijo,

- — člen 8 Sporazuma med Marokom in Romunijo.";

k točki (e) (Tarife za prevoz znotraj Evropske skupnosti):

- "— člen 16 Sporazuma med Marokom in Bolgarijo,

- — člen 7 Sporazuma med Marokom in Romunijo."

Člen 3

Ta protokol začne veljati na dan, ko se pogodbenici medsebojno uradno obvestita, da sta zaključili notranje postopke za začetek njegove veljavnosti.

Člen 4

Protokol je sestavljen v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in arabskem jeziku, pri čemer so vsa besedila enako verodostojna.

--------------------------------------------------
„(k)

‚jedrska škoda‘ pomeni: (i) smrt ali osebno poškodbo; (ii) izgubo ali poškodbo premoženja; in vse spodaj našteto v obsegu, ki ga določa pravo pristojnega sodišča: (iii) gospodarsko izgubo, ki nastane zaradi izgube ali škode iz pododstavkov (i) ali (ii), kolikor ni vključena v navedena pododstavka, če jo je utrpela oseba, upravičena zahtevati odškodnino zaradi takšne izgube ali škode; (iv) stroške ukrepov za vzpostavitev prvotnega stanja onesnaženega okolja, razen če je tako onesnaženje nepomembno, če so bili taki ukrepi dejansko sprejeti ali bodo sprejeti, in kolikor niso vključeni v pododstavek (ii); (v) izgubo dohodka, ki izvira iz gospodarskega interesa pri kakršni koli uporabi ali uživanju okolja, do katere pride zaradi znatnega poslabšanja tega okolja, kolikor ni vključena v pododstavek (ii); (vi) stroške preventivnih ukrepov in nadaljnjo izgubo ali škodo, ki jo povzročijo taki ukrepi; (vii) kakršno koli drugo gospodarsko izgubo, razen kakršne koli gospodarske izgube zaradi onesnaženja okolja, če to dopušča splošno pravo pristojnega sodišča o civilni odgovornosti; za pododstavke (i) do (v) in (vii) zgoraj, kolikor izguba ali škoda nastane zaradi ionizirajočega sevanja ali pa je posledica takega sevanja, ki ga oddaja kakršen koli vir sevanja znotraj jedrske naprave ali jedrsko gorivo ali radioaktivni proizvodi ali odpadki v jedrskih napravah ali jedrski material, ki prihaja ali izvira iz jedrskih naprav ali pa se tja pošilja, ne glede na to, ali izvirajo iz radioaktivnih lastnosti take snovi ali kombinacije radioaktivnih lastnosti ter toksičnih, eksplozivnih ali drugih nevarnih lastnosti take snovi.“;
SL Uradni list Evropske unije L 251/1

Sporazum med Evropsko skupnostjo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah

V skladu s členom 4 Sporazuma z dne 19. oktobra 2005 med Evropsko skupnostjo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah (1) (v nadaljnjem besedilu: Sporazum), sklenjenega s Sklepom Sveta 2006/325/ES (2), Danska, kadar so sprejeti izvedbeni ukrepi v skladu s členom 74(2) Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (3), uradno obvesti Komisijo o svoji odločitvi glede izvajanja vsebine takih ukrepov.

Izvedbena uredba Komisije (EU) št. 1142/2011 o uvedbi prilog X in XI k Uredbi Sveta (ES) št. 4/2009 o pristojnosti, pravu, ki se uporablja, priznavanju in izvrševanju sodnih odločb ter sodelovanju v preživninskih zadevah (4) je bila sprejeta 10. novembra 2011. V skladu s členom 3(2) Sporazuma je Danska z dopisom z dne 14. januarja 2009 že uradno obvestila Komisijo o svoji odločitvi, da bo izvajala vsebino Uredbe Sveta (ES) št. 4/2009 (5), kolikor ta uredba spreminja Uredbo (ES) št. 44/2001 (6).

V skladu s členom 4 Sporazuma je Danska z dopisom z dne 11. januarja 2012 že uradno obvestila Komisijo o svoji odločitvi, da bo izvajala vsebino Izvedbene uredbe (EU) št. 1142/2011. To pomeni, da se bodo določbe Izvedbene uredbe (EU) št. 1142/2011 uporabljale za razmerja med Evropsko unijo in Dansko (7).

Poleg tega je Danska z dopisom z dne 20. februarja 2013 (ki je sledil dopisu z dne 9. marca 2011) Komisijo dokončno uradno obvestila o svojih pristojnih organih v skladu s členom 2(2) in členom 47(3) Uredbe (ES) št. 4/2009 ter zaprosila, naj se jih prizna za namene prilog X in XI Izvedbene Uredbe (EU) št. 1142/2011.

Zato sta za namene Priloge X k Uredbi (ES) št. 4/2009, uvedene z Izvedbeno uredbo Komisije (člen 2(2) Uredbe (ES) št. 4/2009), pristojna danska upravna organa: regionalna državna uprava (Statsforvaltningen) ter Ministrstvo za socialne zadeve, otroke in integracijo (nacionalni pritožbeni odbor za socialne zadeve, oddelek za družinske zadeve) (Social-, Børne- og Integrationsministeriet (Ankestyrelsen, Familieretsafdelingen)). Za namene Priloge XI k Uredbi (ES) št. 4/2009, uvedene z Izvedbeno uredbo Komisije (člen 47(3) Uredbe (ES) št. 4/2009), je pristojni organ Ministrstvo za pravosodje (Justitsministeriet).

Uradno obvestilo Danske o danskih pristojnih organih, ki se štejejo za relevantne organe iz prilog X in XI k Uredbi (ES) št. 4/2009, uvedenih z Izvedbeno uredbo Komisije, ustvarja medsebojne obveznosti med Dansko in Evropsko unijo. Zato navedene prilagoditve člena 2(2)(b) in (c) Sporazuma začnejo veljati na dan objave v Uradnem listu Evropske unije.

(1) UL L 299, 16.11.2005, str. 62.

(2) UL L 120, 5.5.2006, str. 22.

(3) UL L 12, 16.1.2001, str. 1.

(4) UL L 293, 11.11.2011, str. 24.

(5) UL L 7, 10.1.2009, str. 1.

(6) UL L 149, 12.6.2009, str. 80.

(7) UL L 195, 18.7.2013, str. 1.
1. Direktiva 2001/83/ES Evropskega parlamenta in Sveta z dne 6. novembra 2001 o zakoniku Skupnosti o zdravilih za uporabo v humani medicini (UL L 311, 28.11.2001, str. 67) in njene spremembe 2. Direktiva 2001/20/ES Evropskega parlamenta in Sveta z dne 4. aprila 2001 o približevanju zakonov in drugih predpisov držav članic v zvezi z izvajanjem dobre klinične prakse pri kliničnem preskušanju zdravil za ljudi (UL L 121, 1.5.2001, str. 34) in njene spremembe 3. Direktiva Komisije 2005/28/ES z dne 8. aprila 2005 o načelih in podrobnih smernicah za dobro klinično prakso v zvezi z zdravili v preskušanju za humano uporabo ter o zahtevah za pridobitev dovoljenja za proizvodnjo ali uvoz takšnih izdelkov (UL L 91, 9.4.2005, str. 13) in njene spremembe 4. Uredba (EU) št. 536/2014 Evropskega parlamenta in Sveta z dne 16. aprila 2014 o kliničnem preskušanju zdravil za uporabo v humani medicini in razveljavitvi Direktive 2001/20/ES (UL L 158, 27.5.2014, str. 1) in njene spremembe 5. Direktiva Komisije 2003/94/ES z dne 8. oktobra 2003 o določitvi načel in smernic dobre proizvodne prakse v zvezi z zdravili za uporabo v humani medicini in zdravili za uporabo v humani medicini v preskušanju (UL L 262, 14.10.2003, str. 22) in njene spremembe 6. Delegirana uredba Komisije (EU) št. 1252/2014 z dne 28. maja 2014 o dopolnitvi Direktive 2001/83/ES Evropskega parlamenta in Sveta v zvezi z načeli in smernicami dobre proizvodne prakse za zdravilne učinkovine zdravil za uporabo v humani medicini (UL L 337, 25.11.2014, str. 1) in njene spremembe 7. Zadnji različici Smernic za dobro proizvodno prakso, ki so del zvezka 4 Pravil, ki urejajo zdravila v Evropski uniji, in Zbirke postopkov Evropske unije o pregledih in izmenjavi informacij

1. Zakon o zagotavljanju kakovosti, učinkovitosti in varnosti izdelkov, vključno z zdravili in medicinskimi pripomočki (Zakon št. 145, 1960) in njegove spremembe 2. Odredba kabineta o Zakonu o zagotavljanju kakovosti, učinkovitosti in varnosti izdelkov, vključno z zdravili in medicinskimi pripomočki (Odredba kabineta št. 11, 1961) in njene spremembe 3. Odlok o Zakonu o zagotavljanju kakovosti, učinkovitosti in varnosti izdelkov, vključno z zdravili in medicinskimi pripomočki (Odlok Ministrstva za zdravje in socialno varstvo št. 1, 1961) in njegove spremembe 4. Zdravila, ki jih je določil minister za zdravje, delo in socialno varstvo v skladu z določbami pododstavkov 6 in 7 člena 20-1 Odredbe kabineta o Zakonu o zagotavljanju kakovosti, učinkovitosti in varnosti izdelkov, vključno z zdravili in medicinskimi pripomočki in v skladu z določbami pododstavkov 6 in 7 člena 96 Odloka o Zakonu o zagotavljanju kakovosti, učinkovitosti in varnosti izdelkov, vključno z zdravili in medicinskimi pripomočki (Obvestilo Ministrstva za zdravje, delo in socialno varstvo št. 431) in njegove spremembe 5. Odlok o objektih in opremi za lekarne itn. (Odlok Ministrstva za zdravje in socialno varstvo št. 2, 1961) in njegove spremembe 6. Ministrski odlok za standard o nadzoru proizvodnje in nadzoru kakovosti za zdravila in neprava zdravila (Odlok Ministrstva za zdravje, delo in socialno varstvo št. 179, 2004) in njegove spremembe
Člen 12

Prispevek k skupnim stroškom

1. Hašemitska kraljevina Jordanija v skladu z odstavkom 3 tega člena in ne glede na člen 1(5) prispeva k financiranju skupnih stroškov zadevne vojaške operacije EU za krizno upravljanje.

2. Takšen prispevek k skupnim stroškom se izračuna na podlagi ene od naslednjih formul, in sicer tiste, pri kateri je izračun nižji:

(a) delež skupnih stroškov, ki je sorazmeren razmerju med BND Hašemitske kraljevine Jordanije in celotnim BND vseh držav, ki prispevajo k skupnim stroškom operacije, ali

(b) delež skupnih stroškov, ki je sorazmeren razmerju med številom osebja iz Hašemitske kraljevine Jordanije, sodelujočega v operaciji, in celotnim številom osebja vseh v operaciji sodelujočih držav.

Pri uporabi formule iz točke (b) in kadar Hašemitska kraljevina Jordanija prispeva osebje le za poveljstvo operacije ali sil, se uporabi razmerje med njenim osebjem in celotnim številom osebja zadevnega vojaškega poveljstva. V drugih primerih se uporabi razmerje med vsem osebjem, ki ga prispeva Hašemitska kraljevina Jordanija, in celotnim osebjem operacije.